armvectores/hy_wikipedia_2023 huggingface dataset:
Ճռաքաղ

«Ճռաքաղ», բանասիրական, կրոնական երկշաբաթաթերթ, ապա 4 ամսագիր (1860)։ Լույս է տեսել 1853-1962 թվականներին, Մոսկվայում։ Խմբագիր-հրատարակիչներ՝ Մ․ Մսերյան և Զ․ Մսերյան։ 
Հակադրվել է «Հյուսիսափայլ»-ին լեզվի, կրոնի ու եկեղեցու, լուսավորության հարցերում։
Զետեղելով կրոնական ճառեր ու քարոզներ, ծանոթացնելով հայ եկեղեցու ծեսերին ու ավանդություններին՝ փորձել է հոգևոր դաստիարակություն տալ ընթերցողներին։ Տպագրել է հատվածներ հայ մատենագիրների ու պատմիչների գործերից, պատմական ակնարկներ, զրույցներ, տեղեկություններ գիտական հայտնագործությունների մասին, նյութեր Ռուսաստանի պատմության վերաբերյալ։
Գրական բաժինը ներկայացրել է Մսերյանների, Սեյադի (Պ․ Մադաթյան), Ե․ Սահակյանի, Լազարյան ճեմարանի սաների բանաստեղծությունները։ Ամսագրի լեզուն հիմնականում գրաբար էր։


== Ծանոթագրություններ ==
Ուես Մորգան

Ուեսլի Նատան «Ուես» Մորգան (անգլ.՝ Wesley Nathan "Wes" Morgan, հունվարի 21, 1984(1984-01-21), Նոթինգհեմ, Նոթթինգեմշիր, Անգլիա, Միացյալ Թագավորություն), ջամայկացի ֆուտբոլիստ, «Լեսթեր Սիթի» ակումբի և Ջամայկայի հավաքականի ավագ։


== Ակումբային կարիերա ==


=== Նոթինգհեմ Ֆորեստ ===
Մորգանը մանուկ ժամանակ հաճախում էր Նոթս Կաունտի մարզադպրոց, սակայն 15 տարեկանում նա տեղափոխվեց հարակից «Նոթինգհեմ Ֆորեստ» ակումբի մանկապատանեկան թիմ, որտեղ իր առաջին պաշտոնական խաղը խաղացել է 2003 թվականի օգոստոսի 12-ին, ընդդեմ «Պորտ Վեյլոմ»-ի, այդ ժամանակ Մորգանը 19 տարեկան էր։ Մորգանը այդ ժամանակներից մինչև այսօր խաղում է կենտրոնական պաշտպանի դիրքում։ Նա իր առաջին գոլը «Նոթինգհեմ Ֆորեստ»-ի կազմում խփել է 2007-2008 թվականների մրցաշրջանում, տնային խաղում, ընդդեմ «Տրանմիր Ռովերս»-ի (2-0)։
2011 թվականի հոկտեմբերին Մորգանը անցկացրեց իր 400-րդ պաշտոնական հանդիպումը «Նոթինգհեմ»-ի կազմում արպես ակումբի ավագ։


=== Լեսթեր Սիթի ===
2012 թվականի հունվարի 30-ին Մորգանը տեղափոխվեց «Լեսթեր Սիթի», 1 մլն․ եվրոի դիմաց, պայմանագիրը կնքվեց 2,5 տարի ժամկետով։ 2012-2013 մրցաշրջանում նա արդեն թիմի ավագն էր։ Նույն մրցաշրջանում, իր տպավորիչ խաղով Մորգանը արժանացել է Պրեմիեր Լիգայի սեպտեմբեր ամսվա լավագույն ֆուտբոլիստի կոչմանը։ Մորգանը «Լեսթեր»-ի հետ միասին հաղթելով 2013-2014 թվականների մրցաշրջանի Անգլիայի գավաթի խաղարկությունում, կնքեց նոր պայմանագիր իր թիմի հետ, երկարաձգելով այն մինչև 2017 թվական։ 2014-2015 թվականներին Մորգանը 2 խաղում դարձել է գոլի հեղինակ։ 2015-2016 թվականներին Մորգանը «Լեսթեր»-ի հետ միասին հաղթել
է Պրեմիեր Լիգայի առաջնությունում, խաղալով բոլոր խաղերում և բաց չթողնելով ոչ մի րոպե, նա այդ ցուցանիշով դարձավ 3-րդ ֆուտբոլիստը Պրեմիեր Լիգայի պատմության մեջ։ Մորգանը առաջին ջամայկացի ֆուտբոլիստն է, ով հաղթել է Պրեմիեր Լիգան։


== Միջազգային կարիերա ==
Մորգանը հավաքականում իր առաջին խաղը անցկացրել է 2013 թվականի սեպտեմբերի 7-ին, ընդդեմ Պանամայի (0-0)։


== Ծանոթագրություններ ==


== Արտաքին հղումներ ==
Պաշտոնական էջը «Լեսթեր Սիթի» կայքում (անգլ.)
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Վրացական ազգային աստղաֆիզիկական աստղադիտարան

Վրացական ազգային աստղաֆիզիկական դիտարան կամ Աբասթումանի աստղադիտարան (վրաց.՝ აბასთუმნის ასტროფიზიკური ობსერვატორია), դիտարան Աբասթուման ավանի մոտ, Կանոբիլի լեռան վրա, Վրաստան։ Բարձրությունը՝ 1650 մ։ Հիմնադրվել է 1932 թվականին։ Դիտարանում հետազոտվում են լույսի միջաստղային կլանմանը, փոփոխական աստղերին, Արեգակի ծառայությանը և Երկրի մթնոլորտին վերաբերող հարցեր, դասակարգվել են մոտ 35 հազար աստղերի սպեկտրներ։ Խոշորագույն գործիքը Մաքսուտովի տիպի 70 սմ-անոց աստղադիտակն է, իր տեսակի մեջ աշխարհում ամենամեծերից մեկը։
Նյա Դիմատա

Նյա Դիմատա (հուն․՝ Νέα Δήμματα), գյուղ Կիպրոսի Հանրապետության Պաֆոսի շրջանում։ Տեղակայված է Պոլիս քաղաքից 14 կմ դեպի հյուսիս-արևելք։


== Բնակչություն ==
Ըստ 2001 թվականի տվյալների բնակչությունը կազմում է 72 մարդ։ Բնակչության մեծամասնությունը կազմում են հույները։


== Ժողովրդագրություն ==


== Տես նաև ==
Պոլիս (Կիպրոս)


== Ծանոթագրություններ ==
Ֆեդորո-Պետրովկա

Ֆեդորո-Պետրովկա (ռուս.՝ Федоро-Петровка, բաշկիրերեն՝ Федоро-Петровка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արյունոտ լեդի Բեթորի

Արյունոտ լեդի Բեթորի (անգլ.՝ Lady of Csejte), Անդրեյ Կոնստի պատմական թրիլլերը, որը ստեղծվել է Էլիզաբեթ Բեթորիի պատմության հիման վրա (1560-1614), որը համարվում է պատմության արյունոտ սերիական մարդասպաններից մեկը։
Ֆիլմի պրեմիերան կայացել է 2015 թվականի փետրվարի 26-ին։


== Սյուժե ==
Ֆիլմի գործողությունները տեղի են ունենում XVII դարում Չեխտիցում (Չեխտիցե, Հունգարիայի թագավորություն), որտեղ իշխում էր կոմսուհի Բեթորին՝ հայտնի իր գեղեցկությամբ, խելքով և հարստությամբ։ Ֆիլմի գլխավոր դերերում հանդես են գալիս գնչու քույր և եղբայր Ալեթը և Միշան, որոնք ապրուստը վաստակում են զանազան հնարքների և գողության միջոցով։ Նրանք փնտրում են մեկ տարի առաջ անհետացած իրենց ավագ քրոջը՝ Կատյային։
Մի օր նրանց գողության համար բռնում են, սակայն կոմսուհի Բեթորիի հրամանով բաց են թողնում և տեղափոխում պալատ։ Երեխաները տարօրինակություններ են նկատում պալատում և ենթադրում են, որ պալատում ինչ-որ արտասովոր բան է կատարվում։ Նրանք հետախուզություն են ձառնակրում՝ իմանալու համար, թե դղյակում ինչ է կատարվում և ինչ է պատահել իրենց քրոջը։ Այդ ճանապարհին նրանք հանդիպում են կոմսուհի Բեթորիի ծառաներին, որոնք մասնակցում էին նրա սարսափելի ծրագրերի իրականացմանը։


== Դերերում ==
Սվետլանա Խոդչենկովա - Էլիզաբեթ Բեթորի
Իզաբել Ալեն - Ալեթ, գնչուհի աղջիկ
Լուկաս Բոնդ - Միշա, գնչու տղա
Ադա Կոնդեեսկու - Կատյա, Ալենի և Միշայի մեծ քույրը
Բոգդան Ֆարկաշ - կոմս Թուրզո
Պավել Դերևյանկո - Աթիլա, հետևող
Լիյա Սինչևիչ - Դորոտա, կոմսի ծառան
Ալեկսանդրա Պոյանա - Իլոնա, կոմսի ծառան
Պաուլ Դյանկոնսկու - Լասլո
Վիրջինյա Ռոգին - քնկոտ կին
Վալենտին Թեոդոսիյու - Արջ, դատավորի օգնական
Կլաուդիու Թրանդաֆիր - դատավոր


== Ստեղծում ==
Ֆիլմը պատկանում է Enjoy Movies և Glacier Films ստուդիաներին, մինչ այդ ֆիլմի պատասխանատու էր համարվում «Ամերիկական գողություն»։ Նկարահանումները սկսվել են 2013 թվականին Բուխարեստում որտեղ տաղավարների պատասխանատու էր համարվում Media Pro ստուդիան։


== Գնահատական ==
Ֆիլմը կինոքննադատների կողմից ստացել է բացասական արձագանք։


== Ծանոթագրություններ ==
Բյելաշնիցա (լեռ)

Բյելաշնիցա (սերբ.՝ Бјелашница), լեռ Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռան ամենաբարձր գագաթը համարվում է Մեծ Բելաշնիցան, որի բարձրությունը ծովի մակարդակից կազմում է  1 867 մետր։ Լեռան ստորոտին տեղակայված են Գացկո և Գաչատի պոլե քաղաքները։ Լեռան մակերևույթը բավականին քարքարոտ է, որը տիպիկ է Դինարյան բարձրավանդակի լեռներին։


== Տես նաև ==
Բոսնիա և Հերցեգովինայի լեռների ցանկ


== Գրականություն ==
Статистички годишњак Републике Српске. — Бања Лука: Републички завод за статистику, 2017. — 525 с.


== Ծանոթագրություններ ==
Զայցևո (գյուղ, Յանաուլսկի շրջան)

Անվան այլ կիրառումների համար տե՛ս՝ ԶայցևոԶայցևո (ռուս.՝ Зайцево, բաշկիրերեն՝ Зайцев), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 371 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
DreamWorks

DreamWorks Studios (պաշտոնական անվանում՝ DreamWorks II Holding Co., LLC)՝ հայտնի ամերիկյան կինոընկերություն է, որը զբաղվում է ֆիլմերի, մուլտֆիլմերի, հեռուստահաղորդումների և համակարգչային խաղերի մշակմամբ, պրոդյուսինգով և վաճառքով։ Այն արտադրել է ավելի քան 100 մլն․ դոլար հասույթ ունեցող տասնյակ ֆիլմեր։ Ամենաշահութաբեր պրոեկտը այս պահին Paramount Pictures-ի հետ համատեղ արտադրած, Մայքլ Բեյի «Տրանսֆորմերներ։ Լուսնի Մութ Կողմը» ֆիլմն է, որի հասույթը գերազանցում է 1,2 միլիարդը։ Իսկ սեփական արտադրությամբ ամենաշահութաբեր պրոեկտն առայժմ «Հավերժ Շրեկ» մուլտֆիլմն է, որը հասույթում ապահովել է ավելի քան 752 մլն․ դոլար։
Ընկերության պատմությունը սկսվեց 1994 թ․-ին, երբ Սթիվեն Սփիլբերգի, Ջեֆրի Կացենբերգի և Դէվիդ Գիֆենի (նրանց անվանումների սկզբնատառերով էլ կազմվել է ընկերության հապավումը․ SKG) ամբիցիոզ բնավորությունը ստիպեց նրանց ստեղծել նոր հոլիվուդյան ստուդիա։ Ավելի ուշ նրանք համաձայնվեցին վաճառել ստուդիան «Viacom» հեղինակավոր ընկերությանը, որը տիրում էր նաև Paramount Pictures-ին։ Վաճառքն ավարտվեց 2006 թ.-ի փետրվարին։
DreamWorks-ի անիմացիոն ստորաբաժանումը 2004 թ․-ին առանձնացավ և դարձավ անկախ ընկերություն, վերանվանվելով՝ DreamWorks Animation SKG-ի։ Ամբողջ աշխարհում նրա ֆիլմերի դիստրուբացիայով ու վաճառքով զբաղվում է Paramount-ը, սակայն DreamWorks-ը շարունակում է անկախ մնալ Paramount/Viacom-ից։
2010 թ․-ից Walt Disney Studios Motion Pictures International ԱՄՆ-ում և ամբողջ աշխարհում դարձավ DreamWorks-ի գեղարվեստական ֆիլմերի գլխավոր դիստրիբյուտորը։ DreamWorks-ի ֆիլմերը կվաճառվեն «Touchstone Pictures» կինոընկերության լոգոյի ներքո։
Միտրոֆան Պյատնիցկի

Միտրոֆան ԵֆիմովիչՊյատնիցկի (ռուս.՝ Митрофан Ефимович Пятницкий, հունիսի 21 (հուլիսի 3), 1864, Ալեկսանդրովկա, Տալովսկի շրջան - հունվարի 21, 1927(1927-01-21) կամ հունվարի 27, 1927(1927-01-27), Մոսկվա, ԽՍՀՄ), խորհրդային երաժիշտ, ռուսական ժողովրդական երգերի կատարող և հավաքող, Հանրապետության վաստակավոր արտիստ (1925)։ Ռուսական ժողովրդական երգչախմբի հիմնադիր (1910-1940 թվականներից՝ Պյատնիցկու անվան ռուս ժողովրդական պետական երգչախումբ)։ 
1903 թվականից եղել է Մոսկվայի բնագիտության, մարդաբանության, ազգագրության ընկերությանը կից երաժշտաազգագրական հանձնաժողովի կազմում, հանդես եկել համերգներում՝ կատարելով ժողովրդական երգեր։
Ձայնագրել է մոտ 400 ժողովրդական երգ, որոնց մի մասը հրատարակված է 2 ժողովածուում (1904, 1914), հավաքել ժողովրդական գործիքներ և տարազներ։ 
1911 թվականին Մոսկվայում կայացել է Պյատնիցկի երգչախմբի առաջին ելույթը։ Խորհրդայնացումից հետո երգչախումբը վերաճել է կատարողական խոշոր կոլեկտիվի։


== Ծանոթագրություններ ==
Գրիգոր Գյուլբենկյան

Գրիգոր Գյուլբենկյան, հայ բժիշկ։


== Կենսագրություն ==
Գրիգոր Գյուլբենկյանը ծնվել է 1887/1890 թվականներին, Տրապիզոնի նահանգի Սամսուն նավահանգստային քաղաքում/ Սեբաստիայի նահանգի Սե­բաս­տի­ա­յի գա­վա­ռի Տիվրիկի գավառակի կենտրոն Տիվրիկ ավանում։
1914 թվականին գերազանցության դիպլոմով ավարտել է Կոստանդնուպոլսի Օսմանյան կայսերական բժշկական վարժարանը։ Բժիշկ է աշխատել։ Եղել է հնչակյան կուսակցության անդամ, հասարակական-քաղաքական գործիչ։
1914 թվականին Առա­ջին աշ­խար­համարտի ժամանակ զորակոչվել է օսմանյան բանակ և գնդապետի աստիճանով ուղարկվել Տրապիզոն։
1915 թվականին զինվորական բժիշկ ծառայելու ժամանակ մի թուրք զինվոր խնդրել է իրեն զինվորական ծառայությունից ազատվելու կեղծ տեղեկանք տալ, ինչից բժիշկը հրաժարվել է։ Հաջորդ օրն այդ թուրք զինվորը դաշույնով սպանել է երիտասարդ բժշկին։
Այս մասին բանահավաք Վերժինե Սվազլյանին պատմել է բժշկի եղբորորդին՝ Խորեն Գասպարի Գյուլբենկյանը (ծնված 1900 թվականին, Տիվրիկում)։ Սակայն Վ. Սվազլյանի մոտ, հավանաբար սխալմամբ, հիշատակված է Գևորգ անունով։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (16881940), Իսթանպուլ, 1940։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Սվազլյան Վերժինե, Հայոց ցեղասպանություն։ Ականատես վերապրողների վկայություններ, Ե., 2000։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(2112) Ուլյանով

(2112) Ուլյանով (անգլ.՝ Ulyanov), աստերոիդ աստերոիդների հիմնական գոտում։ Հայտնաբերվել է 1972 թվականի հուլիսի 13-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,25409 ա. մ., առավելագույնը մոտենում է 1,945 ա. մ. հեռավորության վրա և հեռանում 2,5632 ա. մ.։ Արեգակի շուրջ մեկ ամբողջական պտույտ է կատարում 1236,1 երկրային օրվա ընթացքում, իր ուղեծրով շարժվելով միջինում 0,291237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2112) Ուլյանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 272


== Դեպքեր ==


== Ծնունդներ ==


== Մահեր ==
Բավրա (Շիրակի մարզ)

Անվան այլ կիրառումների համար տե՛ս՝ Բավրա (այլ կիրառումներ)Բավրա,
գյուղ Հայաստանի Հանրապետության Շիրակի մարզի Աշոցքի տարածաշրջանում, բարձրադիր սարահարթի վրա, մարզկենտրոն Գյումրիից մոտ 32 կմ հյուսիս, ծովի մակերևույթից 2150 մ բարձրության վրա։
Գյուղը գտնվում է Վրաստանի հետ պետական սահմանից 1-2 կմ հարավ, Գյումրի-Ախալքալաք ճանապարհի վրա։ Գյուղից քիչ հյուսիս տեղակայված է «Բավրա» մաքսային կետը։


== Բնակչություն ==
2014 թ. դրությամբ Բավրայում բնակվում է 570 մարդ։ Նրանց նախնիները 1829 թ-ին գաղթել են Արդահանի գյուղերից դեպի Ախալքալաքի շրջան, որտեղից էլ 1860-ական թվականներին եկել և հիմնադրել են Բավրա գյուղը։ Հիմնականում հայ-կաթոլիկներ են։
Բավրայի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է կաթնաանասնաբուծությամբ։


== Պատմամշակութային կառույցներ ==
Բավրայից հարավ-արևմուտք կան բնակավայրի և բերդի ավերակներ (XIX դար), ինչպես նաև 1880 թ-ի սրբատեղի (Սուրբ վանք)։


== Հասարակական կառույցներ ==
Հայաստան համահայկական հիմնադրամի արգենտինահայ Դեվեճյան ընտանիքի հովանավորությամբ այստեղ կառուցվել է համայնքային կենտրոն որը ներառում է գյուղապետարան, հանդիսությունների սրահ, գրադարան և համակարգչային սենյակ։


== Տես նաև ==
Բավրայի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
Բավրա գյուղի էջը CAA կայքում Archived 2011-08-20 at the Wayback Machine.
Բախանի

Բախանի (վրաց.՝ ბახანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1440 մետր բարձրության վրա։ Շրջկենտրոն Դուշեթից հեռու է 51 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Թոֆիգ Ագաբաբաև

Թոֆիգ Մամեդալի օկլի Ագաբաբաև (ադրբ.՝ Tofiq Məmmədəli oğlu Ağababayev, սեպտեմբերի 8, 1928(1928-09-08), Բաքու, ԱԽՖՍՀ, ԽՍՀՄ), ադրբեջանցի նկարիչ, Ադրբեջանի Հանրապետության արվեստի վաստակավոր գործիչ (1992), Ադրբեջանի Հանրապետության ժողովրդական նկարիչ (2007) ։


== Կենսագրություն ==
Թոֆիգ Ագաբաբաևը ծնվել է 1928 թվականի սեպտեմբերի 8-ին Բաքվում ՝ ռազմական գործչի ընտանիքում։ Ավարտելուց հետո միջնակարգ դպրոցը 9-րդ դասարանը, ընդունվել է Ադրբեջանի Ա.Ազիմզադեի անվան արվեստի պետական ​​դպրոցի նկարչության բաժին։ Այս դպրոցում նա սովորել է 1946-1951 թվականներին։ 1953-59 թվականներին նկարիչը սովորել է Ստիգլիստի անվան Սանկտ Պետերբուրգի գեղարվեստի ակադեմիայում։ 
Թոֆիգ Ագաբաբաևը ստեղծագործություններ է ստեղծել մոնումենտալ դեկորատիվ-կիրառական արվեստի և գրաֆիկայի ոլորտում։ 1967 թվականին նա արժանացել է Ադրբեջանական ԽՍՀ Նախարարների խորհրդի մրցանակին։
1966-68 թվականին աշխատել է որպես Բաքվի գլխավոր նկարիչ։ Ադրբեջանի ​​Վիճակագրության պետական կոմիտեի շենքի և Ճարտարապետության ու Շինարարության համալսարանի մարզադահլիճի խճանկարային աշխատանքները պատկանում են նկարչին։ Թոֆիգ Ագաբաբաևի աշխատանքները պահվում են Ադրբեջանի պետական ​​թանգարանում, Ադրբեջանի նկարիչների միության ֆոնդում, ԱՄՆ թանգարաններում, Լոնդոնի, Կանադայի թանգարաններում և մասնավոր պատկերասրահներում։


== Արտաքին հղումներ ==
Թոֆիգ Մամեդալի օկլի Ագաբաբաև
Հարցազրույց նկարչի հետ
Տեղի է ունեցել ժողովրդական նկարիչ Թոֆիգ Ագաբաբաևի գեղարվեստական ​​ցուցահանդեսը
Թոֆիգ Ագաբաբաև


== Ծանոթագրություններ ==
Վոլոդիմիր Յացենկո

Վոլոդիմիր Վիկտորովիչ Յացենկո (ուկրաիներեն՝ Володимир Вікторович Яценко, դեկտեմբերի 10, 1977, Ուկրաինա), ուկրաինացի կինոպրոդյուսեր։
Ավարտել է Կիևի ազգային տնտեսական համալսարանը տնտեսագիտական կրթությամբ և Կիևի թատրոնի, կինոյի և հեռուստատեսության ազգային համալսարանը պրոդյուսերի մասնագիտությամբ (գերազանցության դիպլոմ), այնուհետև հայտարարեց, որ այս համալսարաններից երկրորդը պետք է այրվի։

2000 թվականից մինչ 2005 թվական աշխատել է Մոսկվայում՝ նկարահանելով հիմնականում գովազդային տեսահոլովակներ։ 2004 թվականին եղել է «Գիշերային վաճառողը» ֆիլմի ռեժիսորը (ռեժիսոր Վալերի Ռոժնով, պրոդյուսեր Սերգեյ Սելյանով)՝ ըստ անձամբ Յացենկոյի հուշերի.Մի օր Սելյանովն ինձ ուղարկեց մի սցենար, որն ինձ շատ է դուր եկել՝ «Գիշերային վաճառողը», ինձ 300 հազար դոլար հանձնեց և ասաց. «Գնա նկարի»։ Ես աստղեր ունեի՝ Վիկտոր Սուխորուկով, Ինգեբորգա Դապկունայտե։ Ես բռնեցի գլուխս՝ ի՞նչ անել այս փողի հետ, ինչպե՞ս կազմակերպել ամեն ինչ։ Մենք նկարահանեցինք ֆիլմը, բարեբախտաբար։ Սելյանովը ժամանել է միայն առաջին օրը և ավարտից հետո։Վերադառնալով Կիև՝ նա հիմնում է «Limelite» պրոդյուսերական կենտրոնը, որը զբաղվում էր գովազդային նկարահանումներով։ Պրոդյուսերների և համապրոդյուսերների հետ արտադրել է մի քանի կարճամետրաժ ֆիլմեր, այդ թվում՝ «Ծնողների օրը» (անգլ.՝ Family hour, ռուսերեն՝ Родительский день, 2018) ռեժիսոր՝ Մարիա Պոնոմարևա։
2018 թվականին նա դարձավ Յարոսլավա Լադիգինա[uk]  «Վայրի դաշտ» գեղարվեստական ֆիլմի պրոդյուսերը, որը հիմնված է Սերգեյ Ժադանի «Վորոշիլովգրադ» վեպի հիման վրա։ Ֆիլմը, ըստ Յացենկոյի, դարձավ «համարձակ փորձ» և հավաքեց հակասական ակնարկներ։ 2019 թվականին նա որպես պրոդյուսեր աշխատել է Նարիման Ալիևի «Դեպի տուն » ֆիլմում։ 26-ամյա ռեժիսորի դեբյուտը ընտրվել է Կաննի կինոփառատոնի «Un Certain Regard» ծրագրում, ստացել Օդեսայի միջազգային կինոփառատոնի գլխավոր մրցանակը։ Ուկրաինայի կողմից առաջադրվել է Օսկարի։ Յացենկոյի հաջորդ արտադրական աշխատանքը Վալենտին Վասյանովիչի «Ատլանտիս» ֆիլմն էր (2019), որը նույնպես առաջադրվել է Օսկարի Ուկրաինայից և ստացել է մի շարք միջազգային և ազգային մրցանակներ, այդ թվում՝ Վենետիկի 76-րդ ֆիլմի « Հորիզոններ» ծրագրի առաջին մրցանակը։ Փառատոն (ինչպես բացատրեց ռեժիսորը, փառատոնին մասնակցությունը պայմանավորված էր Յացենկոյի աշխատանքով)։
2017 թվականից մինչ 2019 թվական ղեկավարել է Ուկրաինայի կինոարդյունաբերության ասոցիացիան։ 2019 թվականին ընտրվել է որպես Եվրոպական կինոակադեմիայի անդամ։
Յացենկոն իր գլխավոր հանձնարարությունն է համարում ուկրաինական կինոյի միջազգային ապրանքանիշի ստեղծումը։


== Ծանոթագրություններ ==
Իժավինսկի շրջան

Իժավինսկի շրջան (ռուս.՝ Инжавинский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Ինժավինո։


== Աշխարհագրություն ==
Շրջանի տարածքի մակերեսը կազմում է 1820 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23184 մարդ։ Բնակչության խտությունը կազմում էր 12,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4422) Ջարրե

(4422) Ջարրե (անգլ.՝ Jarre), աստերոիդ աստերոիդների հիմնական գոտում։ Հայտնաբերվել է 1942 թվականի հոկտեմբերի 17-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,237844 ա. մ., առավելագույնը մոտենում է 1,8367 ա. մ. հեռավորության վրա և հեռանում 2,639 ա. մ.։ Արեգակի շուրջ մեկ ամբողջական պտույտ է կատարում 1222,77 երկրային օրվա ընթացքում, իր ուղեծրով շարժվելով միջինում 0,294415 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4422) Ջարրե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերմ

Սերմ՝ սաղմնային բույս է՝ իր մեջ կուտակված պաշարային սննդանյութերով։ Այն բույսերի բազմացման և տարածման օրգան է։
Սերմը արտաքինից պատված է ամուր ծածկույթով՝ սերմնամաշկով, որի ներսում գտնվում են սաղմը և պաշարային սննդանյութերը։ Սերմնամաշկը սերմը պաշտպանում է չորանալուց և մեխանիկական վնասվածքներից։ Սերմնամաշկի վրա երեվում է սերմնասպին, այն հետքը, որով սերմն ամրանում է սերմնաոտիկին։ Սերմնասպիի կողքին գտնվում է սերմնամուտքը, որով սերմի մեջ են թափանցում ջուրը և օդը։ Սերմի հիմնական մասերն են սաղմը և պաշարանյութերը։ Սաղմում լավ երևում է շաքիլը, որում կուտակված են պաշարային սննդանյութեր։ Դրանցով է սնվում սաղմը սերմի ծլման սկզբնական փուլում։ Տարբերում են երկշաքիլավոր և միաշաքիլավոր սերմեր։ Երկու շաքիլ ունենարևածաղկի, խնձորենու, վարունգի, սեխի և մի շարք այլ բույսերի սերմեր, որի համար էլ կոչվում են երկշաքիլավոր բույսեր։ Կան նաև միաշաքիլավոր բույսեր, որոնց սերմն ունի մեկ շաքիլ։ Միաշաքիլավոր սերմերի էնդոսպերմը կարող է գտնվել սաղմի մոտ կամ շրջապատել սաղմը։ Սերմերի բաղադրության մեջ մտնում են օրգանական (օսլա, ճարպեր, սպիտակուցներ) և անօրգանական (ջուր և հանքային աղեր) նյութեր։

		
		
		
		
		


== Սերմի քիմիական բաղադրություն ==
Հիմնական առանձնահատկությունը դա հասուն սերմի քիմիական կազմն է, ջրի բաղադրությունը կազմում է 10—15 % (ըստ տարբեր աղբյուրների, 5-ից մինչև 20%)։ Քիմիական կազմը ուժեղ կազված է պայմաներից ր բույսի սորտից։</ref> и от сорта растения Մի տեսակի բույսերի սերմերը պարունակում են սպիտակուցներ, թթվածին, ճարպեր։


== Գրականություն ==
Меликян А. П., Николаева М. Г., Комар Г. А. Семя // Жизнь растений: в 6 тт. / Под ред. А. Л. Тахтаджяна. — М.: Просвещение, 1980. — Т. 5. Ч. 1. Цветковые растения. Двудольные: магнолииды, ранункулиды, гамамелидиды, кариофиллиды. — С. 84—91.
Данович К. Н., Соболев А. М., Жданова Л. П., Илли И. Э., Николаева М. Г., Аскоченская Н. А., Обручева Н. В., Хавкин Э. Е. Физиология семян / Академия наук СССР; Научн. совет по проблемам физиологии и биохимии растений; Ордена Трудового Красного Знамени Институт физиологии растений им. К. А. Тимирязева; Отв. ред. д. б. н. А. А. Прокофьев. — М.: Наука, 1982. — 318 с.


== Ծանոթագրություններ ==


== Արտաքին հղումներ ==
Seed Science Research — международный журнал, посвящённый изучению семян
The Seed Site: collecting, storing, sowing, germinating, and exchanging seeds, with pictures of seeds, seedpods and seedlings.
Royal Holloway, University of London: The Seed Biology Place
The Millennium Seed Bank Project Kew Garden's ambitious preservation project
The Svalbard Global Seed Vault - a backup facility for the world's seed banks
Plant Physiology online: Types of Seed Dormancy and the Roles of Environmental Factors
Canadian Grain Commission:Seed characters used in the identification of small oilseeds and weed seeds
Իրեմաձեեբի (Խուլոյի շրջան)

Իրեմաձեեբի (վրաց.՝ ირემაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 453 մարդ։


== Ծանոթագրություններ ==
Արսենևո (քաղաքատիպ ավան, Արսենևսկի շրջան)

Անվան այլ կիրառումների համար տե՛ս՝ ԱրսենևոԱրսենևո (ռուս.՝ Арсеньево), քաղաքատիպ ավան Ռուսաստանի Տուլայի մարզի Արսենևսկի շրջանի կազմում։
Բնակչությունը 2010 թվականին գրանցված տվյալներով կազմում էր 4904 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արշավիր Շավարշյանի անվան թիվ 40 դպրոց

Արշավիր Շավարշյանի անվան թիվ 40 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Դպրոցը հիմանադրվել է 1939-1940 ուսումնական տարում (Կրիվոյ փողոցի վրա) որպես արական դպրոց և կրել է Կլիմենտ Վորոշիլովի անունը։ 1954-1955 ուսումնական տարվանից դպրոցը դարձել է երկսեռ։ 1963-1964 թվականներին վերանվանվել է մանկավարժ պրոֆեսոր, մանկավարժական ԲՈւՀ-ի հիմնադիր Արշավիր Շավարշյանի անունով։ Դպրոցն իր մանկավարժական և աշակերտական կազմով 1984-1985 ուսումնական տարում տեղափոխվել է Վարդանանց 30 հասցե։
1965 թվականին դպրոցի բակում տեղադրվել է Արշավիր Շավարշյանի կիսանդրի (քանդակագործ՝ Գաբրիել Եփրոյան)։


== Տես նաև ==
Երևանի Գևորգ Էմինի անվան թիվ 182 ավագ դպրոց


== Ծանոթագրություններ ==


== Արտաքին հղումներ ==
Պաշտոնական կայք Archived 2021-11-08 at the Wayback Machine.
Նիկոլսկայա (գետ, թափվում է Նիկոլսկայա ծովախորշ)

Անվան այլ կիրառումների համար տե՛ս՝ Նիկոլսկայա (այլ կիրառումներ)Նիկոլսկայա (ռուս.՝ Никольская), գետ Ռուսաստանում, հոսում է Կարելական ինքնավար հանրապետությունում։ Թափվում է Նիկոլսկայա ծովախորշ։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ավազան, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000001899
Հիդրոլոգիական ուսումնասիրությունների կոդը - 102000189
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սետիմո Տորինեզե

Սետիմո Տորինեզե (իտալերեն՝  Settimo Torinese), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 515 մարդ։ Զբաղեցնում է 6 կմ² տարածք։ Բնակչության խտությունը՝  86 մարդ/կմ²։ Փոստային ինդեքսը՝ 10036։ Հեռախոսային կոդը՝ +39 011։


== Պատկերասրահ ==

		


== Ժողովրդագրություն ==
Բնակչության շարժը.


== Քույր քաղաքներ ==
 Վալս (Տառագոնա), Իսպանիա
 Շավալ, Ֆրանիսա
 Յանչոու, ՉԺՀ
 Մոնտալտո Դորա, Իտալիա
 Կավարձերե, Իտալիա
 Մոնտեսիլվանո, Իտալիա
 Իսկիտելլա, Իտալիա
 Ռիոներե ին Վուլտուրե, Իտալիա


== Տվյալներ ==
Հեռախոսային կոդ - 011 8028211
էլեկտրոնային փոստ - sindaco@comune.settimo-torinese.to.it
Պաշտոնական կայք - http://www.comune.settimo-torinese.to.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտ վիճակագրության (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Քարաբյուքի մարզ

Քարաբյուքի մարզ (թուրքերեն՝ Karabük ili), նահանգ Թուրքիայի Հանրապետության Սևծովյան տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Արտակարգ դրություն

Արտակարգ դրություն, պետական կառավարման և տեղական ինքնակառավարման մարմինների, ինչպես նաև նրանց պաշտոնատար անձանց գործունեության իրավական հատուկ ռեժիմ, որը սահմանվում է պետության ամբողջ տարածքում կամ առանձին հատվածներում ներքին և արտաքին վտանգներից պաշտպանվելու, ինչպես նաև երկրի սահմանադրական ու հասարակական կարգը պահպանելու նպատակով։ Արտակարգ դրության ռեժիմն ենթադրում է քաղաքացիների, իրավաբանական անձանց ազատությունների և իրավունքների սահմանափակում, ինչպես նաև նրանց համար լրացուցիչ պարտականությունների սահմանում։


== Արտակարգ դրության ժամանակագրությունն աշխարհում ==


=== Արտակարգ դրության հայտարարումը 20-րդ դարում ===
1933 թվականի մարտի 23-ից 1945 թվականի մայիսը արտակարգ դրություն հայտարարվեց Վայմարյան Գերմանիայի նախագահի կողմից հատուկ լիազորությունների մասին օրենքի հիման վրա Ռայխստագի հրդեհից հետո։ Օրենքի գործունեության ուժը երկարաձգվել է Ադոլֆ Հիտլերի կողմից անորոշ ժամանակով։ Արտակարգ դրության ռեժիմը գործել է Երրորդ ռայխի գոյության ամբողջ ընթացքում։
1950 թվականի դեկտեմբերի 16-ից մինչև 1978 թվականի սեպտեմբերի 14-ը ԱՄՆ նախագահ Հարի Թրումենի կողմից Կորեական պատերազմի ամբողջ ընթացքում սահմանվել է արտակարգ դրություն, որը չեղարկվել է ԱՄՆ կոնգրեսի կողմից այն բանից հետո, երբ պարզվել է, որ պատերազմի ավարտից հետո ոչ ոք չի չեղարկել այն։
1975-1977 թվականներին՝ Ինդիրա Գանդիի կառավարության օրոք, արտակարգ դրության ռեժիմ էր սահմանվել Հնդկաստանում։
1976 թվականին ԱՄՆ-ում ընդունվեց արտակարգ դրություն սահմանելու հատուկ կարգ, որով միաժամանակ կարող են սահմանվել բազմաթիվ արտակարգ դրության  ռեժիմներ։ Ներկա դրությամբ ԱՄՆ-ում գործում է ավելի քան 30 արտակարդ դրության ռեժիմ։
1981 թվականից մինչև 2011 թվականի փետրվարը (շուրջ 30 տարի) արտակարգ դրության ռեժիմ է գործել Եգիպտոսում, որը սահմանվել էր Հոսնի Մուբարաքի կողմից իշխանության գալուց անմիջապես հետո և չեղարկվել էր վերջինի լիազորությունների դադարեցումից հետո։
1963 թվականից մինչև 2011 թվականի ապրիլ ամիսը (48 տարի) Սիրիայում գործել է արտակարգ դրություն, որը սահմանվել է Արաբական Սոցիալիստական Վերածննդի Կուսակցության կողմից։
1993 թվականի հոկտեմբերի 3-ից 4-ը Ռուսաստանի Դաշնության նախագահ Բորիս Ելցինը արտակարգ դրություն է սահմանում մայրաքաղաք Մոսկվայում՝ նպատակ ունենալով ճնշել Գերագույն Խորհրդի շենքի մոտ հավաքված ցուցարարներին։


== Ծանոթագրություններ ==
Վիլ (Բիչեգդայի վտակ)

Անվան այլ կիրառումների համար տե՛ս՝ Վիլ (այլ կիրառումներ)Վիլ  (ռուս.՝ Виль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի ձախ ափին 751 կմ հեռավորության վրա։ Գետի երկարությունը կազմում է 26 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015104
Կոդը ըստ հիդրոլոգիական հետազոտության (ՌԴ) — 103001510
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մեիր Կահանե

Մեիր Կահանե (օգոստոսի 1, 1932(1932-08-01)[…], Բրուքլին, Նյու Յորք - նոյեմբերի 5, 1990(1990-11-05)[…], Նյու Յորք շրջան, Նյու Յորք), հրեա րաբբի։ 1968 թ. ԱՄՆ-ում հիմնել է «Հրեական պաշտպանության լիգան»։ 1969 թ. հաստատվել է Իսրայելում, որտեղ հիմնել է «Կախ» շարժումը, ընտրվել է Քնեսեթի պատգամավոր։
Կահանեն ուներ աջ-ծայրահեղական հայացքներ, գտնում էր, որ բոլոր արաբներին պետք է վտարել Իսրայելից։ Սպանվել է 1990 թ. Նյու Յորքում։


== Ծանոթագրություններ ==
Ստեցկովկա (այլ կիրառումներ)

Ստեցկովկա, կարող է վերաբերել՝

Ստեցկովկա - գյուղ, Ուկրաինայի Խարկովի մարզի Վելիկոբուրլուկիի շրջանում
Ստեցկովկա - գյուղ, Ուկրաինայի Սումիի մարզի Սումիի շրջանում
Նաստասինո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՆաստասինոՆաստասինո (ռուս.՝ Настасьино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոսյանսկի գյուղական խորհուրդ (Նովովոդոլաժսկի շրջան)

Անվան այլ կիրառումների համար տե՛ս՝ Պրոսյանսկի գյուղական խորհուրդ (այլ կիրառումներ)Պրոսյանսկի գյուղական խորհուրդ  (ուկրաիներեն՝ Просянська сільська рада), Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Պրոսյանսկի գյուղական խորհրդում բնակվում էր 2043 մարդ։ Բնակավայրը զբաղեցնում է 91.23 կմ² տարածք։ Բնակչության խտությունը կազմում էր 22.39 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
Ֆուտբոլի կենտրոնամերիկյան գավաթ

Կենտրոնամերիկյան գավաթը (իսպ.՝ Copa Centroamericana), որը մինչև 2010 թ. հայտնի էր UNCAF-ի ազգերի գավաթ (իսպ.՝ Copa de Naciones de la UNCAF) անվան տակ, երկու տարին մեկ անցկացվող ֆուտբոլային մրցաշար է Կենտրոնամերիկյան ֆուտբոլային միության` UNCAF-ի հովանու ներքո, որին մասնակցում են Կենտրոնական Ամերիկայի երկրների հավաքականները՝  Բելիզ,  Կոստա Ռիկա,  Սալվադոր,  Գվատեմալա,  Հոնդուրաս,  Նիկարագուա,  Պանամա։ Մրցաշարն անց է կացվում 1991 թ.-ից և միաժամանակ կատարում է ԿՈՆԿԱԿԱՖ-ի ոսկե գավաթի համար ընտրական մրցաշարի դեր կենտրոնամերիկյան զոնայում։


== Արդյունքները ==


== Հղումներ ==
Կենտրոնամերիկյան գավաթ (ԿՈՆԿԱԿԱՖ-ի պաշտանական կայք ₪ Archived 2015-11-22 at the Wayback Machine., RSSSF-ի արխիվ ₪, UNCAF-ի պաշտանական կայք ₪ք Archived 2014-09-04 at the Wayback Machine.)
(1831) Նիկոլսոն

(1831) Նիկոլսոն (անգլ.՝ Nicholson), աստերոիդ աստերոիդների հիմնական գոտում։ Հայտնաբերվել է 1968 թվականի ապրիլի 17-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,238828 ա. մ., առավելագույնը մոտենում է 1,9511 ա. մ. հեռավորության վրա և հեռանում 2,5266 ա. մ.։ Արեգակի շուրջ մեկ ամբողջական պտույտ է կատարում 1223,57 երկրային օրվա ընթացքում, իր ուղեծրով շարժվելով միջինում 0,294221 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1831) Նիկոլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյարգի

Սյարգի (ռուս.՝ Сярьги), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բազարջիկ

Բազարջիկ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ոչինչ չգնելու օր

Ոչինչ չգնելու օրը սպառողականությանն ուղղված ոչ պաշտոնական տոն է, որ սերտորեն կապված է Միացյալ Նահանգների ազգային տոնի՝ Գոհաբանության տոնի հետ և նշվում է Սև ուրբաթի հաջորդ օրը՝ նոյեմբերի վերջին շաբաթ օրը։ Հյուսիսային Ամերիկայից բացի «Ոչինչ չգնելու օրը» նշվում է նաև Միացյալ Թագավորությունում, Ֆինլանդիայում և Շվեդիայում։
Ոչինչ չգնելու օրը նշելու ավանդույթը սկիզբ է դրվել Վանկուվերում՝ նկարիչ Թեդ Դեյվի կողմից, իսկ հետագայում աջակցություն է ստացել կանադական բնապահպանական «Adbusters» կազմակերպության կողմից։
Առաջին «Ոչինչ չգնելու օրը» կազմակերպվել է 1992 թվականի սեպտեմբերին Կանադայում, «որպես հասարակության գերսպառման խնդիրը քննարկելու օր»։ 1997 թվականին այն տեղափոխեցին ամերիկյան Գոհաբանության տոնի ուրբաթ օրը, որը նաև կոչվում է սև ուրբաթ և Միացյալ Նահանգներում ամենաշատ գնումներ գրանցող օրերից մեկն է։ 2000 թվականին «Adbusters» կազմակերպության կողմից «Ոչինչ չգնելու օրվա» գովազդային հոլովակները, բացառությամբ CNN-ի մերժվեցին գրեթե բոլոր խոշոր հեռուստաընկերությունների կողմից։ Շուտով արշավներ սկսվեցին Միացյալ Նահանգներում, Իսրայելում, Ավստրիայում, Գերմանիայում, Նոր Զելանդիայում, Ճապոնիայում, Նիդերլանդներում, Ֆրանսիայում, Նորվեգիայում, Ֆինլանդիայում։


== Օրվա զբաղմունքներ ==

«Ոչինչ չգնելու օրը», ի նշան բողոքի գերսպառման դեմ, կազմակերպվում են տարբեր հավաքներ և բողոքի ակցիաներ։

Անվճար, շահույթ չհետապնդող փողոցային հավաքույթներ
Նստացույցեր
«Ոչինչ չգնելու օրվա» քայլարշավ, որի մասնակիցները տոնում են երկրագնդի և բնության տոնը.
«Ոչինչ չգնելու օրվա» վերարկուների փոխանակություն։ Ամբողջ նոյեմբերի ընթացքում հավաքվում են վերարկուներ այն մարդկանցից, որոնք ցանկանում են բարեգործություն անել, և յուրաքանչյուր նահանգում կուտակում տարբեր վայրերում՝ բարեգործական խանութներում և այլուր։ Գոհաբանության տոնի հաջորդ օրը շատերը հրաժարվում են գնումներ կատարելուց և փոխարենը բարեգործություն կամ կամավորական աշխատանք են կատարում։ Բոլոր նրանք, ում ձմեռային վերարկու է հարկավոր, կարող են փոխանակել իրենց վերարկուն կամ պարզապես գալ և  վերարկու վերցնել։ Այս ավանդույթը սկիզբ է առել Ռոդ Այլենդ նահանգի Փրովիդենս քաղաքում, ապա տարածվել Կենտուկի, Յուտա և  Օրեգոն նահանգներում։


== Ոչինչ չգնելու Սուրբ Ծնունդ ==
«Ոչինչ չգնելու Սուրբ Ծնունդը» սկսել են ոչ պաշտոնապես նշել 1968 թվականից, երբ Էլլի Քլարկը և իր ընտանիքը որոշեցին  հրապարակայնորեն անտեսել Սուրբ Ծննդյան տոնի բուռն առևտուրը։ Միևնույն ժամանակ, «Adbusters» կազմակերպությունն առաջարկեց ամբողջ Սուրբ Ծնունդի տոնակատարության ժամանակաշրջանը հայտարարել «Ոչինչ չգնելու» օրեր։ Շարժումը պաշտոնական դարձրեցին մի խումբ կանադացի մենոնիտականներ, որոնք ստեղծեցին շարժման կայքէջը և նրան անուն տվեցին։


== Տես նաև ==
Առանց ավտոմեքենաների օր
Ամուրիների օր
Բնապահպանական պարտքի համաշխարհային օր


== Ծանոթագրություններ ==


== Արտաքին հղումներ ==
«Ոչինչ չգնելու օր»
BND UK information and support for UK campaigners
Կուդմա (գյուղ, Բոգորոդսկի շրջան)

Անվան այլ կիրառումների համար տե՛ս՝ Կուդմա (այլ կիրառումներ)Կուդմա (ռուս.՝ Кудьма), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժանդարմը Նյու Յորքում

«Ժանդարմը Նյու Յորքում» (ֆր.՝ Le gendarme à New York) ռեժիսոր Ժան Ժիրոյի ֆիլմերից, որի գլխավոր դերերը մարմնավորում են Լուի դը Ֆյունեսը, Միշել Գալաբրյուն, Քրիստիան Մարենը, Գի Գրոսոն, Միշել Մոդոն, Ալան Սքոթը, Ժան Լեֆևրը, Ժենևև Գրադը, Մարինո Մազեն, Մարիո Պիզուն։


== Սյուժե ==
Փարիզի ժանդարմները ընկերական կոլեկտիվն ուղևորվում է Նյու Յորք, որտեղ նրանք պետք է Ֆրանսիան ներկայացնել միջազգային ոստիկանական կոնգրեսում։ Կրյուշոն, Մերլոն, Ֆուգասը, Տրիկարը և Բերլիկոն սերժանտ Ժերբերի գլխավորությամբ երկար ճանապարհ են կտրում։ Հարց է ծագում, թե ինչպես չկորցնել ոստիկանի պատիվը գայթակղությունների այդ երկրում, որի լեզուն նույնիսկ չգիտես։ Եվ միևնույն ժամանակ Կրյուշոն պարզում է, որ իր կամքին հակառակ իր աղջիկը՝ Նիկոլը, գաղտագողի ճանապարհվել է Նյու Յորք, որպեսզի գտնի իր կյաքնի տղամարդուն։ Իսկ եթե դա բացահայտվի, Կրյուշոն կկորցնի իր աշխատանքը։


== Դերերում ==


== Ծանոթագրություններ ==


== Արտաքին հղումներ ==
Ժանդարմը Նյու Յորքում(անգլ.) ֆիլմը Internet Movie Database կայքում
«Ժանդարմը Նյու Յորքում»(ռուս.) ֆիլմը ԿինոՊոիսկ կայքում։
Վազիսուբան

Վազիսուբան (վրաց.՝ ვაზისუბანი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Սամտրեդիայից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 476 մարդ։


== Ծանոթագրություններ ==
Լանգենաու (Վյուրտեմբերգ)

Լանգենաու  (գերմ.՝ Langenau (Württemberg)), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 14 516մարդ (ըստ 2010 թվականի դեկտեմբերի 31-ի)։ Տարածքը կազմում է 75, 00 կմ²։ Պաշտոնական կոդ՝ 08 4 25 072։


== Ծանոթագրություններ ==


== Արտաքին հղումներ ==
Պաշտոնական էջ
Աշոցք (այլ կիրառումներ)

Աշոցք, կարող է վերաբերել՝

Աշոցք - գյուղ Հայաստանի Շիրակի մարզում, մարզկենտրոնից 35 կմ հյուսիս, Աշոցքի սարահարթում, Ախուրյանի ձախակողմյան վտակ, Աշոցք գետի ափերին
Աշոցք - Մեծ Հայքի Այրարատ նահանգի կազմում 14-րդ գավառը
Աշոցք - գետ Հայաստանի Շիրակի մարզում, Ախուրյանի ձախ վտակը
Աշոցք - լեռնաշղթա Հայաստանում, նրա հյուսիսարևմտյան կողմում
(7201) Կուրիտարիկու

(7201) Կուրիտարիկու (անգլ.՝ Kuritariku), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 25-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,353528 ա. մ., առավելագույնը մոտենում է 2,0897 ա. մ. հեռավորության վրա և հեռանում 2,6174 ա. մ.։ Արեգակի շուրջ մեկ ամբողջական պտույտ է կատարում 1318,8 երկրային օրվա ընթացքում, իր ուղեծրով շարժվելով միջինում 0,272976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7201) Կուրիտարիկու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նևիլ Չեմբեռլեն

Արթուր Նևիլ Չեմբեռլեն (անգլ.՝ Arthur Neville Chamberlain, մարտի 18, 1869(1869-03-18)[…], Բիրմինգհեմ, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - նոյեմբերի 9, 1940(1940-11-09)[…], Ռեդինգ, Անգլիա, Միացյալ Թագավորություն), Մեծ Բրիտանիայի պետական գործիչ, պահպանողական կուսակցության ղեկավարներից։ 1918 թվականից՝ պառլամենտի անդամ։ Եղել է փոստի (1922—1923), առողջապահության (1923, 1924—1929 և 1931), ֆինանսների (1923—1924 և 1931—1937) մինիստր։ 1937—1940 թվականներին՝ վարչապետ և պահպանողական կուսակցության ղեկավար։ Փորձել է վարել ֆաշիստական առաջնորդներին խաղաղեցնելու քաղաքականություն․ Հիտլերի, Մուսոլինիի և Դալադիեի հետ ստորագրել է Մյունխենյան համաձայնագիրը։ Նրա կառավարությունը խափանել է 1939 թվականի սովետաանգլոֆրանսիական բանակցությունները, քանի որ միաժամանակ գաղտնի բանակցություններ էր վարում ֆաշիստական Գերմանիայի հետ։ 
1940 թվականի մայիսին, Մեծ Բրիտանիայի ռազմական անհաջողությունների պայմաններում, հրաժարվել է վարչապետի պաշտոնից, մնալով (մինչև 1940 թվականի սեպտեմբերը) Ուինսթոն Չերչիլի կոալիցիոն կառավարության կազմում։


== Գրականություն ==
Трухановский В․ Г․, Внешняя политика Англии в период второй мировой войны (1939—1945), М․, 1965
Мас-leod L․, Neville Chamberlain, L․, [1962]


== Ծանոթագրություններ ==
Կղվավիլի (Դուշեթի շրջան)

Կղվավիլի (վրաց.՝ ყვავილი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Դուշեթից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 38 մարդ։


== Ծանոթագրություններ ==
Կարաքյոյ (այլ կիրառումներ)

Կարաքյոյ, կարող է վերաբերել՝

Կարաքյոյ - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Կարաքյոյ - գյուղ Արևմտյան Հայաստանում, Կիլիկիայի Զեյթունի գավառակում
Կոսյու (այլ կիրառումներ)

Կոսյու, կարող է վերաբերել՝

Կոսյու - գետ Ռուսաստանում, Իլիչի վտակը
Կոսյու - գետ Ռուսաստանում, Լեմյուի վտակը
Կոսյու - գետ Ռուսաստանում, Յոլվայի վտակը
Կոսյու - քաղաք Ճապոնիայի Յամանասիի պրեֆեկտուրայում
Մանանա Կոբախիձե

Մանանա Կոբախիձե (վրաց.՝ მანანა კობახიძე, փետրվարի 3, 1968(1968-02-03)), վրացի պետական և քաղաքական գործիչ, Վրաստանի խորհրդարանի փոխնախագահ, ինչպես նաև ձախակողմյան «Վրացական երազանք՝ ժողովրդավարական Վրաստան» քաղաքական կուսակցության առաջնորդ։


== Կենսագրություն ==
Մանանա Կոբախիձեն ծնվել է 1968 թվականի փետրվարի 3-ին Թբիլիսիում։
1985-1990 թվականներին սովորել է Թբիլիսիի պետական համալսարանի պատմաիրավագիտական ֆակուլտետում, իսկ 1998-2003 թվականներին՝ Վրաստանի իրավաբանական համալսարանում։ 1990-1991 թվականներին, որպես թղթակից աշխատել է հանրային ռադիոյում, իսկ 1991-2001 թվականներին աշխատել է, որպես ուսուցիչ։ 1995-1996 թվականներին պետդեպարտամենտում աշխատել է, որպես գլխավոր մասնագետ։
Մանանան հիմնադրել է «Փաստաբաններ հանուն մասնագիտության» կազմակերպությունը, եղել է Վրաստանի իրավաբանների ասոցացիայի անդամ։ 2012 թվականի ապրիլի 21-ից զբաղեցնում է վրացական ձախակողմյան «Վրացական երազանք՝ Ժողովրդավարական Վրաստան» քաղաքական կուսակցության առաջնորդը։


== Տե՛ս նաև ==
Վրացական երազանք


== Ծանոթագրություններ ==
Ռոպեր Հատտեճյան

Ռոպեր Հատտեճյան (հունվարի 20, 1926(1926-01-20), Ստամբուլ, Թուրքիա), հայ գրող, հրապարակագիր։


== Կենսագրություն ==
Ռոպեր Հատտեճյանը ծնվել է 1926 թվականին Կոստանդնուպոլսում։ Նախնական կրթությունն ստացել է Վիեննայի Մխիթարյան վարժարանում։ 1950 թվականին ավարտել է Ստամբուլի համալսարանի գրականության-փիլիսոփայության ֆակուլտետը։ 1967 թվականից եղել է «Մարմարա» թերթի խմբագիր։ Լույս են տեսել Հատտեճյանի «Բառասխալ» (1972), «Մարդոց մեծութեան և խեղճութեան մասին» (1972) պատմվածքների ժողովածուները, «Առաստաղը» (1983, հատոր 1, Ալեք Մանուկյանի գրական մրցանակ՝ 1983) վեպը, «Հակոբ Պարոնեանի մտերմութեան մէջ» (1965) հոդվածաշարը։ 1982 թվականից տպագրվում են Հատտեճյանի «Յուշատետր» (հատոր 1-41, 1982-2002...) փիլիսոփախոհական նոթերը։ Գրել է նաև պիեսներ [«Կեանքի մը երեք կիրակիները» (բեմ.՝ 1959), «Կիրակնօրեա հաշուեփակ» (բեմ.՝ 1959), «Մարդը և իր կեղեւը» (բեմ.՝ 1987), «Մահը ա՞յս է արդեօք» (բեմ.՝ 1994)]։


== Մրցանակներ ==
Ալեք Մանուկյանի գրական մրցանակ, 1983
«Սուրբ Մեսրոպ Մաշտոց» շքանշան
Մովսես Խորենացու մեդալ, 2002


== Երկեր ==
Թատրոն՝ «Կեանքի Մը Երեք Կիրակիները» (1949), «Վաստակ» (1976)
Գրա-վերլուծական՝ «Յակոբ Պարոնեանի Մտերմութեան մէջ» (1965)
Պատմուածքներ՝ «Բառասխալ» (1972)
Վէպ՝ «Առաստաղ» (1978)
Հուշատետր (ընտրանի), Էջմիածին, 1998։


== Գրականություն ==
Դանիելյան Սուրեն, Ռոպեր Հատտէճեան՝ ներաշխարհի գեղարուեստական քննութիւն, Ստամբուլ, 1996։
Թորոս Թորանյան, Ամբողջական գրագէտը։ Ռոպէր Հատտէճեան, Հալեպ, 2002։


== Ծանոթագրություններ ==
Լորա Հարիեր

Լորա Հարիեր (անգլ.՝ Laura Ruth Harrier, մարտի 28, 1990(1990-03-28), Չիկագո), ամերիկացի դերասանուհի և մոդել։ Առավել հայտնի է «Մեկ կյանք ապրելու համար» ամերիկյան սերիալում խաղացած Դեսթին Էվանս դերով։ 2017 թվականին «Սարդ-մարդ։ Տունդարձ» ֆիլմում խաղացել է Լիզի դերը։


== Վաղ կյանք ==
Հարիերը ծնվել է 1990 թվականի մարտի 28-ին Իլինոյս նահանգի Չիկագո քաղաքում։ Մեծացել է Իլինոյս նահանգի Էվանսթոն քաղաքում։ 2004-2008 թվականներին սովորել է Township Evanston միջնակարգ դպրոցում։ Հայրը աշխատում է ապահովագրական ընկերությունում, իսկ մայրը՝ պաթոլոգոանատոմում։ Ունի կրտսեր եղբայր։
18 տարեկան հասակում Լորան տեղափոխվել է Նյու Յորք՝ Նյու Յորքի համալսարանում Gallatin School of Individualized Study ընդունվելու համար։ Տեղափոխվելուց հետո զբաղվել է մոդելային գործունեությամբ և հետաձգել է համալսարան ընդունվելը։ Այնուամենայնիվ մոդել աշխատելը այն զբաղմունքը չէր, որին նա կարող էր երկար ժամանակ նվիրվել։ Ի վերջո նա որոշում է դերասանուհի դառնալ և ընդունվել Վիլյամ Էսպերի դերասանական դպրոց։ Այդ ժամանակից ի վեր նա ապրում է Նյու Յորքում։


== Կարիերա ==


=== Դերասանական գործունեություն ===
2013 թվականին Հարիերը «Մեկ կյանք ապրելու համար» ամերիկյան սերիալում խաղացել է Դեսթին Էվանսի դերը։ Նկարահանվել է նաև «Վերջին հինգ տարիներ» (2014) և «Համարձակություն ճշմարտությունն ասելու» (2016) ֆիլմերում։
Լորայի առաջին լուրջ դերը եղել է «Սարդ-մարդ։ Տունդարձ» ֆիլմի (2017) գլխավոր հերոսի սիրեցյալի՝ Լիզի դերը։ 2017 թվականի հունիսին հայտարարվել էր, որ Հարիերը Մայքլ Բի Ջորդանի հետ խաղալու է Ռեյ Բրեդբերիի «451 աստիճան ըստ Ֆարենհայթի» նշանավոր վեպի էկրանավորման մեջ (Միլի Մոնտագի դերը)։


=== Մոդելային աշխատանք և նորաձևություն ===
Հարիերը մոդել է եղել Garnier, Urban Outfitters, American Eagle և L’Oréal ընկերություններում։ Հայտնվել է Վոգ, Cosmopolitan, Elle և Glamour ամսագրերի շապիկներին։
2016 թվականին Kenzo-ի ֆրանսիական նորաոճ բրենդի համար նկարահանվել է ռեժիսոր Քերի Բրոնշթեյնի «The Realest Real» կարճամետրաժ ֆիլմում։ Հարիերը ներկայումս Քելվին Քլայն ընկերության և Լուի Վիտոն մոդելային տան մոդել է և իտալական ոսկերչական Bulgari բրենդի դեմքը։


== Ֆիլմագրություն ==


== Ծանոթագրություններ ==
Թոսմենի ֆուտբոլային գավաթ

Թոսմենի ֆուտբոլային գավաթ (Երկու Մայրաքաղաքների Չեմպիոնների գավաթ), ֆուտբոլային պաշտոնական մրցաշար Սովետական Ռուսաստանում և ԽՍՀՄ-ում, 1919-1929 թթ. դադարներով անցկացվող և փաստացի որոշող երկրի լավագույն ակումբը։


== Մրցաշարի պատմություն ==
Մրցաշարը հիմնադրվել է «Թոսմեն» ֆուտբոլային թիմի կողմից։ 1916 թ. Սանկտ-Պետերբուրգում ստեղծվեց փոստ-հեռագրային պաշտոնյաների սպորտային խմբակ։ Խմբակի օրոք հիմնադրվել է ֆուտբոլային թիմ, որը Փետրվարյան հեղափոխությունից հետո անվանումը փոխել է «Թոսմեն», որը նշանակում է՝ հեռագրային սպորտսմենների հասարակություն։ Շուտով այդ հասարակությունը հիմնադրեց «Թոսմենի» գավաթը, որը պետք է հանձնվեր երկրի լավագույն ակումբին։ 1919 թ. Գավաթի առաջին հաղթողն էր «Կոլոմյագի»-ն Պետրոգրադից, իսկ վերջինը 1929 թ.՝ մոսկովյան «Պիշևիկի»-ն էր։


== Մրցաշարի ձևաչափ ==
Այս գավաթը խաղարկվում էր Սովետական Ռուսաստանի, հետագայում ԽՍՀՄ-ի տեղական առաջնությունների հաղթողների միջև։ Այն իրար մեջ վիճարկում էին Մոսկվայի և Լենինգրադի գարնանային չեմպիոնները։


== Ակումբների նվաճումներ ==


== Եզրափակիչներ ==


== Մրցաշարից հետո ==
«Թոսմենի» գավաթից հետո Ռուսաստանի լավագույն թիմին սկսեց որոշել ՌԽՖՍՀ-ի ֆուտբոլային առաջնությունը։


== Ծանոթագրություն ==
Օսինովեց (այլ կիրառումներ)

Օսինովեց, կարող է վերաբերել՝

Օսինովեց - գյուղ Ռուսաստանի Իվանովոյի մարզի Պալեխսկի շրջանի կազմում։
Օսինովեց - գյուղ Ռուսաստանի Նովգորոդի մարզի Բորովիչսկի շրջանի կազմում։
Ուժանիսի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Ուժանիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բավասան Աբիդուև

Բավասան Աբիդուև (մարտի 29 (ապրիլի 11), 1909, Transbaikal Oblast, Իրկուտսկի գեներալ-գուբերնատորիա, Ռուսական կայսրություն - մարտի 7, 1940(1940-03-07), Ուլան-Ուդե, ՌԽՖՍՀ, ԽՍՀՄ), բանաստեղծ, բուրյաթական խորհրդային գրականության հիմնադիրներից մեկը, թարգմանիչ, մանկագիր։


== Կենսագրություն ==
Բավասան Աբիդուևը ծնվել է Անդրբայկալի նահանգի Սելենգինսկի շրջանի Օրոնգոյսկի սոմոնի Յանգաժան ուլուսում։ 16 տարեկանում ընդունվեց կոմերիտմիություն։ 1925 թվականից դարձավ Բուրյաթ Մոնգոլ ունեն թերթի թղթակից։ Աբիդուևի առաջին ստեղծագործությունները թերթում տպագրվել են 1926 թվականին։ 1928 թվականին նա գրեց «Ինքնաթիռ» պոեմը։ Պոեմը տպվել է «Эрдэм ба шажан» ամսագրում։
1931 թվականին հրատարակել է առաջին բանաստեղծությունների գիրքը՝ «Наранай Туяа»։ 1932 թվականից աշխատել է որպես թարգմանիչ։
Բավասան Աբիդուևը մահացել է 1940 թվականի մարտի 7-ին ծանր հիվանդության պատճառով։


== Հիշողություն ==
Բավասան Աբիդուևի անունն է կրում Ուլան Ուդե քաղաքի հանրապետական մանկական գրադարանը։


== Ծանոթագրություններ ==